“3 หุ้นตระกูลป.” บวกคึก! รับราคาน้ำมันพุ่งเหนือ 70 ดอลลาร์/บาเรล
"3 หุ้นตระกูลป." บวกคึก! รับราคาน้ำมันพุ่งเหนือ 70 ดอลลาร์/บาเรล
27 มิ.ย. 2561

ผู้สื่อข่าวรายงานว่า ณ เวลา 10.13 น. ราคาหุ้นบริษัท บริษัท ปตท. จำกัด (มหาชน) หรือ PTT อยู่ที่ระดับ 48.75 บาท บวก 0.75 บาท หรือ 1.56% สูงสุดที่ระดับ 49 บาท ต่ำสุดที่ระดับ 48.50 บาท มูลค่าซื้อขาย 1.17 พันล้านบาท
ขณะเดียวกัน ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 136 บาท บวก 4.50 บาท หรือ 3.42% สูงสุดที่ระดับ 137 บาท ต่ำสุดที่ระดับ 135 บาท มูลค่าซื้อขาย 688.86 ล้านบาท
ส่วนราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 79.75 บาท บวก 0.25 บาท หรือ 0.31% สูงสุดที่ระดับ 80.75 บาท ต่ำสุดที่ระดับ 79.75 บาท มูลค่าการซื้อขาย 406.51 ล้านบาท
ทั้งนี้ ปัจจัยที่ส่งผลให้ราคาหุ้นปรับตัวเพิ่มขึ้นมาจากราคาน้ำมันที่ปรับตัวขึ้นแรง โดยราคาน้ำมันดิบ WTI ส่งมอบเดือน ส.ค.ปิดทำการล่าสุดที่ระดับ 70.53 ดอลลาร์/บาร์เรล พุ่งขึ้น 2.45 ดอลลาร์ หรือ 3.6%